**BARANYA MEGYEI DIÁKSPORT TANÁCS**

7623 Pécs, Koller u. 7. II/23.

Telefon:20/255-0111; E-mail: kaufmann.eszter.sport@gmail.com; Web: [www.bmdiaksport.hu](http://www.bmdiaksport.hu)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KOSÁRLABDA III. korcsoport lány DIÁKOLIMPIA**

**MEGYEI DÖNTŐ VERSENYKIÍRÁSA**

**2017/2018.**

**1. A verseny célja:** A kosárlabda sportág megszerettetése. Játék- és versenylehetőség biztosítása a kosárlabda sportággal megismerkedő fiatalok részére. Az együttműködés, a fair play szellemiségének elmélyítése. A korcsoport megyei csapatbajnoki címének eldöntése.

**2. A verseny rendezője**: Baranya Megyei Diáksport Tanács

**Versenybíróság:**  Elnök: Faludi László

 Titkár: Dr. Bisztricz Anikó

**3. A verseny időpontja, helyszíne**:

Leány: 2017. március 27. (kedd) 09.30 Lauber Dezső Sportcsarnok, Pécs

**4. A verseny résztvevői:**

Az MDSZ Versenykiírás 2017/2018. „Általános szabályok” 7. pontja szerint.

**Korcsoport:** A III. korcsoportba tartozó, 2005-2006-ban született tanulók.

**Felversenyzés:** II. korcsoportos (2007-08-ban született) tanulók felversenyezhetnek.

**A Megyei Döntőn résztvevő csapatok**:

Pécsi körzet I-II-III. helyezett csapata és Komló, Mohács és Szigetvár körzet csapata (összesen 6 csapat).

**5. Csapatlétszám:** A torna kezdetén leigazolt12 fő játékos és 2 fő felnőtt kísérő (tanár, edző). **Szigorúan betartjuk!**

**6. Nevezés**: Az MDSZ Versenykiírás 2017/2018. „Általános szabályok” 10. pontja szerint.

**7. Igazolás:**

Az MDSZ Versenykiírás 2017/2018. „Általános szabályok” 12. pontja szerint

**8. Játék- és lebonyolítási rend:**

9.30 1-3 Pécsi Belvárosi– Szilvási Általános Iskola Komló

10.30 2-3 PTE Gyakorló Általános Iskola és Gimnázium – Szilvási Általános Iskola Komló

11.30 1-2 Pécsi Belvárosi – PTE Gyakorló Általános Iskola és Gimnázium

Eredményhirdetés

**A mérkőzések folyamatosan zajlanak, a megadott időpontok csak tájékoztató jellegűek.**

**9. Költségek**: a rendezés költségeit a Baranya Megyei Diáksport Tanács biztosítja, az egyéb költségek a résztvevőket terhelik.

**10. Díjazás**: az I-III. helyezett csapatok érem- és a résztvevő csapatok oklevéldíjazásban részesülnek.

**11. Sportági rendelkezések:**

* **Játékidő:** Négy negyed 8 perces tiszta játékidőkkel, 1 perc szünetekkel az I-II. és a III-IV. negyed között. Félidő: 3 perc szünet. A hosszabbítás időtartama 4 perc.
* **Időmérés:** a III. IV negyedben – amennyiben 20 pont vagy ennél nagyobb különbség alakul ki valamely csapat javára a mérkőzés eredményét illetően a mérkőzésórát nem kell megállítani. Ha az eredmény eléri a 40 pontos vagy ennél nagyobb különbséget a II. negyed végén vagy bármikor azt követően, úgy a mérkőzés annál az eredménynél szabályosan befejeződik.
* **Játékosok szerepeltetése**: versenyenként és csapatonként 12 fő játékos szerepeltethető, akiket az adott verseny első mérkőzése előtt leigazoltak és nevük szerepel a jegyzőkönyvben (kevesebb beírt játékos esetén a jegyzőkönyvben későbbi pótlást eszközölni nem lehet). Amennyiben egy csapat 10-nél kevesebb játékossal kezdi meg a mérkőzést, a második negyedben csak azok a játékosok szerepeltethetők, akik az első negyedben nem játszottak.
* **Cserelehetőségek (12 játékos esetén):** MDSZ Versenykiírások 2017/18. 152. oldal.
* **Labda:** 5-es méretű labda (Molten, Spalding, vagy Star). legalább 2 db. labdát kell a csapatoknak magukkal hozni.
* **Felszerelés**: A mérkőzést csak számozott mezben szabad játszani.
* **Óvás**: Óvás esetén a csapatkapitány köteles a jegyzőkönyvet óvási szándékkal aláírni. Az óvással kapcsolatos további eljárási szabályok az "Általános szabályok" 16. pontjánál megtalálhatók. Az adott eseményen benyújtott óvást a helyben működő Versenybíróság köteles megtárgyalni és döntést hozni.
* **Egyéb**, jelen kiírásban nem szabályozott kérdésekben MDSZ Versenykiírások 2017/18. Kosárlabda III. korcsoport (132-137. oldal) és a hatályos magyar "Kosárlabdázás verseny- és játékszabályai", ill. a Nemzetközi Kosárlabda Szövetség (FIBA) által elfogadott "Nemzetközi Kosárlabda Játékszabályok" szerint kell eljárni.

Pécs, 2018. március 20.

Faludi László